# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 24/2015

# zo zasadnutia Vedenia STU zo dňa 16. 12. 2015

**PRÍTOMNÍ: podľa prezenčnej listiny**

**PROGRAM:**

1. Finančné vysporiadanie projektov UVP – aktuálne informácie
2. Aktuálny stav plnenia úloh v rámci plánu činností na zabezpečenie plnenia Dlhodobého zámeru STU v roku 2015 (ústna informácia prorektorov a kvestora)
3. Harmonogramu akad. roka 2016/2017 (Š. Stanko)
4. Počty študentov STU v akad. roku 2015/2016 k 31.10.2015 (Š. Stanko)
5. 80. výročie založenia univerzity (M. Peciar)
6. Správa o účasti STU na veľtrhoch v roku 2015 (M. Peciar)
7. Príprava internetových stránok fakúlt v novom redizajne (M. Peciar)
8. Požiadavka na vypracovanie rezervačného systému zasadačiek R-STU – ústna informácia (M. Peciar)
9. Návrh príkazu rektora: Používanie platobných kariet na STU v Bratislave (D. Faktor)
10. Koncepcia ubytovania zamestnancov STU v ŠD Akademik (D. Faktor)
11. Návrh na odsúhlasenie NZ a dodatkov k NZ (D. Faktor)
12. Návrhy na zahraničné pracovné cesty (Š. Stanko)
13. Rôzne

**PREDLOŽENÉ MATERIÁLY:**

1. Aktuálny stav plnenia úloh v rámci plánu činností na zabezpečenie plnenia Dlhodobého zámeru STU v roku 2015
2. Harmonogramu akad. roka 2016/2017
3. Počty študentov STU v akad. roku 2015/2016 k 31.10.2015
4. 80. výročie založenia univerzity
5. Správa o účasti STU na veľtrhoch v roku 2015
6. Príprava internetových stránok fakúlt v novom redizajne
7. Požiadavka na vypracovanie rezervačného systému zasadačiek R-STU
8. Návrh príkazu rektora: Používanie platobných kariet na STU v Bratislave
9. Koncepcia ubytovania zamestnancov STU v ŠD Akademik
10. Návrh na odsúhlasenie NZ a dodatkov k NZ
11. Návrhy na zahraničné pracovné cesty
12. Rôzne

A. Distribúcia informácií hromadným e-mailom

**K BODU 1: Finančné vysporiadanie projektov UVP – aktuálne informácie**

Prizvaný: p. Špaček.

Pán Špaček oboznámil členov vedenia o aktuálnom finančnom čerpaní projektov UVP.

Prorektor Moravčík informoval, že v rámci akcie „Obnova obalového plášťa FCHPT“ bola zaslaná

firme Dúha a.s. žiadosť o vypratanie staveniska. V nadväznosti na uvedené riaditeľ Divízie Západ

Dúha, a.s. informoval písomne STU, že bývalé priestory staveniska považujú za vypratané

k 26.11.2015. V tejto súvislosti prorektor Moravčík predložil fotodokumentáciu, ktorá

preukazuje opak uvedeného tvrdenia.

**UZNESENIE: 24.1/2015-V**

Vedenie STU berie na vedomie informácie o finančnom čerpaní projektov UVP a informácie o stave staveniska na FCHPT STU.

**K BODU 2: Aktuálny stav plnenia úloh v rámci plánu činností na zabezpečenie plnenia Dlhodobého zámeru STU v roku 2015**

Stav plnenia hlavných úloh bol detailne diskutovaný priamo na zasadnutí.

**UZNESENIE: 24.2/2015-V**

Vedenie STU berie na vedomie aktuálny stav plnenia úloh v rámci plánu činností na

zabezpečenie plnenia Dlhodobého zámeru STU v roku 2015 s pripomienkami.

**ÚLOHA: 24.1/2015-V**

Vedenie STU ukladá doplniť do dokumentu hlavných úloh ich aktuálny stav, resp. priebeh plnenia úloh aj s príslušnými termínmi.

Z: členovia vedenia

T: 27.01.2016

**K BODU 3: Harmonogramu akad. roka 2016/2017**

Dokument uviedol prorektor Stanko.

Materiál bol v zmysle čl. 8 bod 3 Študijného poriadku STU schválený na porade prorektora

a prodekanov pre vzdelávanie dňa 7.12.2015.

V rámci diskusie sa členovia vedenia dohodli:

1. zrušiť rektorské voľno dňa 18.11.2016

2. zvýšiť počet dní prázdnin o jeden deň, 31.10.2016

**UZNESENIE: 24.3/2015-V**

Vedenie STU schvaľuje harmonogram akademického roka 2016/2017 s pripomienkami. Po zapracovaní pripomienok odporúča predložiť predmetný návrh na zasadnutie Kolégia rektora STU dňa 13. 01. 2016.

**K BODU 4: Počty študentov STU v akad. roku 2015/2016 k 31.10.2015**

Dokument uviedol prorektor Stanko.

Materiál bol predložený k 31.10.2015 ako podklad pre štatistické výkazy Škol(MŠVVŠ SR) V 11 01 spracovávané Centrom vedecko-technických informácií SR.

**UZNESENIE: 24.4/2015-V**

Vedenie STU berie na vedomie informáciu o počte študentov STU v akad. roku 2015/2016 k 31.10.2015 a odporúča predložiť informáciu na zasadnutie Kolégia rektora dňa 13. 01. 2016.

**K BODU 5: 80. výročie založenia univerzity**

Materiál uviedol prorektor Peciar.

Dokument bol predložený v súvislosti s prípravou osláv 80. výročia založenia STU.

**UZNESENIE: 24.5/2015-V**

Vedenie STU prerokovalo návrh programu a podujatí osláv 80. výročia založenia STU s pripomienkami.

Vedenie STU žiada doplniť návrh o zodpovedné osoby, termíny a odhad finančných požiadaviek na jednotlivé položky.

**K BODU 6: Správa o účasti STU na veľtrhoch v roku 2015**

Materiál uviedol prorektor Peciar.

**UZNESENIE: 24.6/2015-V**

Vedenie STU berie na vedomie správu o účasti STU na veľtrhoch v roku 2015.

**K BODU 7: Príprava internetových stránok fakúlt v novom redizajne**

Materiál uviedol prorektor Peciar.

Dokument bol predložený v súvislosti s realizáciou redizajnu fakultných internetových stránok.

**UZNESENIE: 24.7/2015-V**

Vedenie STU súhlasí s realizáciou redizajnu fakultných internetových stránok a ukladá predložiť návrh na zasadnutie Kolégia rektora dňa 13. 01. 2016.

**K BODU 8: Požiadavka na vypracovanie rezervačného systému zasadačiek R-STU**

Materiál uviedol prorektor Peciar.

Dokument bol predložený v súvislosti s potrebou rezervačného systému pre využívanie

zasadačiek R STU.

**UZNESENIE: 24.8/2015-V**

Vedenie STU súhlasí s vytvorením rezervačného systému pre využívanie zasadačiek R STU s pripomienkou. Rezervačný systém by nemal zahŕňať zasadačky rektora na 3. poschodí R STU.

**K BODU 9: Návrh príkazu rektora: Používanie platobných kariet na STU v Bratislave**

Na návrh kvestora bol materiál stiahnutý z programu rokovania.

**UZNESENIE: 24.9/2015-V**

Vedenie STU berie na vedomie vypustenie materiálu „Návrh príkazu rektora: Používanie platobných kariet na STU v Bratislave“ z programu rokovania.

**K BODU 10: Koncepcia ubytovania zamestnancov STU v ŠD Akademik**

Materiál uviedol kvestor. Prizvaný: Ing. Hulík.

Dokument bol predložený z dôvodu neúmerného počtu žiadostí o udelenie výnimky zo Smernice

rektora č. 9/2014-SR „Zásady ubytovania neštudujúcich v ubytovacích zariadeniach STU“

a neefektívnosti vo využívaní lôžkovej kapacity v ŠD Akademik.

V rámci diskusie prítomní diskutovali o rôznych možnostiach poskytovania ubytovania v ŠD

Akademik. Zároveň zvažovali aj zmenu účelu budovy na Pionierskej ul. v BA.

**UZNESENIE: 24.10/2015-V**

Vedenie STU prerokovalo návrh koncepcie ubytovania zamestnancov STU v ŠD Akademik.

Vedenie STU odporúča poskytovať ubytovanie v ŠD Akademik explicitne len pre doktorandov, postdoktorandov a stážistov. Takto upravený návrh odporúča predložiť na zasadnutie Kolégia rektora dňa 13. 01. 2016.

**K BODU 11: Návrh na odsúhlasenie NZ a dodatkov k NZ**

Materiál uviedol kvestor.

**UZNESENIE: 24.11/2015-V**

Vedenie STU prerokovalo žiadosti ÚZ ŠD a J STU, ÚZ Gabčíkovo a SvF STU o nájom nehnuteľného majetku STU uvedené v bode 1 až 8 tohto materiálu a odporúča rektorovi žiadosti uvedené v bodoch 3 až 6 tohto materiálu v zmysle článku 3 bod 3 smernice rektora číslo 9/0213-SR predložiť na vyjadrenie predchádzajúceho písomného súhlasu do Akademického senátu STU.

|  |  |  |
| --- | --- | --- |
| **1.** | **Nájomca:** | **A.I.S., s. r. o.,** Chemická 1, , 831 04 Bratislava nájomca je podnikateľom zapísaným v OR OS Ba I, oddiel Sro, vložka č. 19223/B |
|  | Predmet nájmu: | dočasne nepotrebný majetok, nebytové priestory (NP) : v ŠD Mladosť, miestnosť č. 104 o výmere 7,09m2, ako skladový priestor nachádzajúci sa na prízemí ŠD, blok A, internát B, ktorý bude nájomca využívať výlučne na účely spojené s predmetom jeho podnikateľskej činnosti podľa výpisu z OR SR. Užívanie spolu s pomernou časťou spoločných priestorov na 1.poschodí bloku C, internát B : WC a chodba o výmere 2,20m2. Jedná sa o novú nájomnú zmluvu,predmet nájmu spolu vo výmere: 9,29 m2 .  |
|  | Účel nájmu: | ako sklad spojený s predmetom podnikania |
|  | Doba nájmu: | od 01.01.2016 do 30.11.2016 |
|  | Nájomné:  | sklad 18,00 €/m2/rok - 127,62€a pomerná časť spoločných priestorov 7,00 €/m2/rok – 15,40 €, t. j. **nájomné spolu ročne 143,02 €,**nájomné hradí nájomca štvrťročne vopred vždy k 15. dňu prvého mesiacadaného štvrťroka vo výške 35,75 €.nájomné je v súlade so smernicou |
|  | Náklady za služby a energie: | preddavky na náklady za opakované dodávanie energií a služieb bude prenajímateľ fakturovať štvrťročne; za dodanie energií vyfakturuje prenajímateľ zálohovo do 15 dní po uplynutí daného štvrťroka. Náklady za dodanie služieb budú fakturované paušálnou sumou do 15 dní po uplynutí príslušného štvrťroka. Prenajímateľ po obdržaní zúčtovacíchfaktúr od dodávateľov energií vyhotoví nájomcovi vyúčtovaciu faktúru za príslušný kalendárny rok. Splatnosť nedoplatku alebo preplatku zo zúčtovacej faktúry je 15 kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J   STU |

|  |  |  |
| --- | --- | --- |
| **2.** | **Nájomca:** | **Komplexná centrálna záchranná služba,** 930 05 Gabčíkovo 4106nájomca je zapísaný na MV SR ako združenie pod č. VVS/1-900/90-191 88-9. |
|  | Predmet nájmu: | dočasne nepotrebný majetok, nebytový priestor (NP) nachádzajúci sa v areáli Účelového zariadenia Gabčíkovo STU na Dunajskej ul č. 74, k. ú. Gabčíkovo, súp. č. 1478 - Kultúrno- obslužný objek, časť „Zdravotné stredisko ÚZ STU v Gabčíkove“, a to nebytové priestory o celkovej výmere 107,73m2 spolu s pomernou časťou prevádzkových priestorov a sociálneho zariadenia**,** predmet nájmu spolu je **107,73m2.** |
|  | Účel nájmu: | využívanie na prevádzku záchrannej zdravotnej služby. |
|  | Doba nájmu: | od 01.01.2016 do 31.12.2016 |
|  | Nájomné:  | zmluvne dohodnuté nájomné – nebytové priestory spolu  prevádzkovými priestormi a sociálnym zariadením 8,00€/m2/rok - 861,84 €,štvrťročná výška nájomného je 215,46 €**t. j. nájomné spolu ročne 861,84 €,**  |
|  | Náklady za služby a energie: | hradí nájomca mesačne vo výške 30,00€ (voda, teplo, el. energia, OLO, revízie k veciam vo vlastníctve prenajímateľa,pomernú časť dane z nehnuteľností ... ) vždy vopred na základevystavenej faktúry so splatnosťou do 14 dní. |
|  | Predkladá: | riaditeľ ÚZ STU Gabčíkovo |

|  |  |  |
| --- | --- | --- |
| **3.** | **Nájomca:** | **Diana Fodorová,** 930 04 Baka č. 212nájomca je zapísaný na OÚ Dunajská Streda, živnostenský regiter č. 201-8218.  |
|  | Predmet nájmu: | **dodatkom č. 3** **sa predlžuje** NZ č. 99/2013 R-STU spolu s dodatkami 1 a 2 s dobou platnosti od 01.01.2014 do 29.02.2016 v dočasne nepotrebnom majetku, nebytové priestory (NP) nachádzajúce sa v Kultúrno- obslužnom objekte, časť „Kaviareň“ a „Espresso“ ÚZ STU Gabčíkovo, a to prevádzka o výmere 207,00m2 a spojovacie priestory o výmere 332,00m2 spolu s pomernou časťou spoločných priestorov a sociálneho zariadenia **do** **31.12.2016,** predmet nájmu spolu je **539,00m2.** |
|  | Účel nájmu: | poskytovanie pohostinskej činnosti. |
|  | Doba nájmu: | od 01.03.2016 do 31.12.2016 |
|  | Nájomné:  | zmluvne dohodnuté nájomné - prevádzkové priestory 8,00€/m2/rok - 1 656,00 € a spojovacie priestory 7,00€/m2/rok- 2 324,00 €, t. j. nájomné spolu ročne 3 980,00 €,štvrťročne 995,00 €, so zohľadnením návštevnosti vzhľadom na lokalitu zariadenia a vložením vlastných investícií na rekonštrukciu priestorov bolo v zmysle Čl. IV bod 2 a 3 Zmluvy dohodnuté znížené nájomné - 4,207 €/m2/rok, ktoré hradí nájomca štvrťročne vopred vždy k 15. dňu prvého mesiaca daného štvrťroka vo výške 567,00 €, **t. j. nájomné spolu ročne 2 268,00 €,**nájomné je v súlade so smernicou |
|  | Náklady za energie služby: | hradí nájomca mesačne vo výške 387,63 € /voda, teplo, el. energia, OLO, pomerná časť dane z nehnuteľností ... /, na základe vystavenej faktúry so splatnosťou do 7 dní. |
|  |  Predkladá: | riaditeľ ÚZ STU Gabčíkovo |

|  |  |  |
| --- | --- | --- |
| **4.** | **Nájomca:** | **Juraj Fenes – AUTOŠKOLA,** Žabia ulica 1096, 930 05 Gabčíkovonájomca je zapísaný na OÚ Dunajská Streda, živnostenský regiter č. Žo-1190/1992.  |
|  | Predmet nájmu: | **dodatkom č. 3** **sa predlžuje** NZ č. 3/2014 R-STU spolu s dodatkami 1 a 2 s dobou platnosti od 01.02.2014 do 29.02.2016 dočasne nepotrebný majetok, oddelená časť pozemku ÚZ STU Gabčíkovo, parc. č. 3991 (parkovisko) vo východnej časti areálu o výmere prenajatej plochy 7 831m2   |
|  | Účel nájmu: | využívanie predmetu nájmu v nepravidelných intervaloch na praktický výcvik vedenia osobných motorových vozidiel. |
|  | Doba nájmu: | od 01.03.2016 do 31.12.2016 |
|  | Nájomné: | cena za užívanie časti voľnej plochy je dohodnutá na 717,00 €/rok vrátane DPH, ktorú nájomca hradí bezhotovostným prevodom na základe faktúry do 30 dní odo dňa jej vystavenia, t. j. **nájomné za predmet a dobu nájmu predstavuje 717,00 €,**nájomné je v súlade so smernicou |
|  | Náklady za služby: | v cene nájomného sú zahrnuté aj všetky prevádzkové náklady a pomernú časť dane z nehnuteľnosti |
|  | Predkladá: | Riaditeľ ÚZ STU Gabčíkovo |

|  |  |  |
| --- | --- | --- |
| **5.** | **Nájomca:** | **MUDr. Tibor Balázs,** 927 05 Dlhá nad Váhom č. 51nájomca je registrovaný na OÚ v Dunajskej Strede, č. Zdrav. 39/95-P-AK  |
|  | Predmet nájmu: | **dodatkom č. 3** **sa predlžuje** NZ č. 8/2014 R-STU spolu s dodatkami 1 a 2 s dobou platnosti od 01.02.2014 do 29.02.2016 v dočasne nepotrebnom majetku, nebytové priestory (NP) nachádzajúce sa v Kultúrno- obslužnom objekte, časť Zdravotné stredisko ÚZ STU Gabčíkovo o výmere 30,00m2 spolu s pomernou časťou spoločných priestorov a sociálneho zariadenia **do** **31.12.2015,** predmet nájmu spolu je **30,00m2.** |
|  | Účel nájmu: | poskytovanie alternatívnych medicínskych úkonov v rámci neštátneho zdravotníckeho zariadenia v odbore akupunktúra. |
|  | Doba nájmu: | od 01.03.2016 do 31.12.2016 |
|  | Nájomné: | nebytový priestor 11,61 €/m2/rok – 348,30 € t. j. **nájomné spolu ročne 348,30 €,** nájomné hradí nájomca štvrťročne vopred vždy k 15. dňu prvého mesiaca daného štvrťroka vo výške **87,07 €,** nájomné je v súlade so smernicou. |
|  | Náklady za služby: | hradí nájomca mesačne vo výške 63,44 € /voda, teplo, el. energia, OLO, upratovanie, pomerná časť dane z nehnuteľností/ na základe vystavenej faktúry so splatnosťou do 7 dní odo dňa jej doručenia  |
|  | Predkladá: | riaditeľ ÚZ STU Gabčíkovo |

|  |  |  |
| --- | --- | --- |
| **6.** | **Nájomca:** | **TECHNOMONT OK, spol. s r. o.,** Murgašova 2, 949 11 Nitranájomca je registrovaný na OÚ Nitra, živnostenský regiter č. 1416/2001.  |
|  | Predmet nájmu: | **dodatkom č. 3** **sa predlžuje** NZ č. 1/2014 R-STU spolu s dodatkami 1 a 2 s dobou platnosti od 01.02.2014 do 29.02.2016 v dočasne nepotrebnom majetku, nebytové priestory (NP) nachádzajúce sa na prízemí objektu č. 6 ÚZ STU Gabčíkovo, kancelárske priestory č. 6 a 8 o výmere 72m2 spolu s pomernou časťou spoločných priestorov a sociálneho zariadenia **do** **31.12.2015,** predmet nájmu spolu je **72,00m2.** |
|  | Účel nájmu: | vykonávanie administratívnej činnosti. |
|  | Doba nájmu: | Od 01.03.2016 do 31.12.2016 |
|  | Nájomné:  | kancelárie 11,61 €/m2/rok - 835,92 €, t. j. **nájomné spolu ročne** **835,92 €,** nájomné hradí nájomca štvrťročne vopred vždy k 15. dňu prvého mesiaca daného štvrťroka vo výške 208,98 €, nájomné je v súlade so smernicou. |
|  | Náklady za služby a energie: | hradí nájomca mesačne vo výške 131,44 € /voda, teplo, el. energia, OLO, pomerná časť dane z nehnuteľností .../ , na základe vystavenej faktúry so splatnosťou do 7 dní. |
|  | Predkladá: | riaditeľ ÚZ STU Gabčíkovo |

|  |  |  |
| --- | --- | --- |
| **7.** | **Nájomca:** | **Igor Kovačovič - RAI,** Pečnianska 15, 851 01 Bratislavanájomca je zapísaný na OÚ Bratislava, odbor živn. podnikania reg. č. 105-21968. |
|  | Predmet nájmu: | **dodatkom č. 1** k NZ č. 9707/0015/15; 80/2015 R-STU s dobou platnosti do 31.12.2017, dočasne nepotrebný majetok, nebytový priestor nachádzajúci sa na  ŠD Mladosť, Staré grunty 53, Bratislava sa mení: nájomca požiadal o **zníženie predmetu užívania NP o****miestnosť č. 6** - sklad o výmere 11,05m2. Predmetom nájmu teda ostáva  miestnosť č. 7 - sklad o výmere 21,55m2,predmet nájmu vo výmere **21,55m2.** |
|  | Účel nájmu: | skladový priestor. |
|  | Doba nájmu: | od 01.11.2015 do 31.12.2017 |
|  | Nájomné:  | miestnosť č. 7 nájomné 15 €/m2rok - t.j. 323,25 €,  **ročne: 323,25 €**nájomné hradí nájomca štvrťročne vopred vždy k 15. dňu prvého mesiacadaného štvrťroka vo výške 80,81 €, nájomné je v súlade so smernicou |
|  | Náklady za služby a energie: | preddavky na náklady za opakované dodávanie energií a služieb bude prenajímateľ fakturovať štvrťročne; za dodanie energií vyfakturuje prenajímateľ zálohovo do 15 dní po uplynutí daného štvrťroka. Náklady za dodanie služieb budú fakturované paušálnou sumou do 15 dní po uplynutí príslušného štvrťroka. Prenajímateľ po obdržaní zúčtovacíchfaktúr od dodávateľov energií vyhotoví nájomcovi vyúčtovaciu faktúru za príslušný kalendárny rok. Splatnosť nedoplatku alebo preplatku zo zúčtovacej faktúry je 15 kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J STU |

|  |  |  |
| --- | --- | --- |
| **8.** | **Nájomca:** | **Ing. Marcela Ratkovská,** Čerencová 5, 841 06 Bratislava,nájomca je súkromná osoba.  |
|  | Predmet nájmu: | dočasne nepotrebný majetok, časť pozemku SvF STU, Nám. Slobody., k. ú. Ba- Staré mesto, parc. č. 21725/15, LV č.2139 – jedno parkovacie miesto č.15 pred blokom A pri vstupe do areálu fakulty z Nám. Slobody . Jedná sa o novú nájomnú zmluvu – parkovacie miesto. |
|  | Účel nájmu: | parkovanie osobného motorového vozidla. |
|  | Doba nájmu: | od 01. 01.2016 do 30.06.2016 |
|  | Nájomné: | cena za užívanie časti pozemku – jedno parkovacie miesto - je stanovená, a to: 650,00 € ročne, t. j. **nájomné za predmet a dobu nájmu od 01.01.2016 do 30.06.2016** **predstavuje 325,00 €,** nájomné je splatné na základe faktúry vystavenej prenajímateľom do 5 dní odo dňa nadobudnutia účinnosti zmluvy.nájomné je v súlade so smernicou. |
|  | Náklady za služby: | v cene nájomného sú zahrnuté aj všetky prevádzkové náklady. |
|  | Predkladá: | dekan SvF STU |

**K BODU 12: Návrhy na zahraničné pracovné cesty**

Materiál uviedol prorektor Stanko.

**UZNESENIE: 24.12/2015-V**

Vedenie STU schvaľuje zahraničné pracovné cesty špecifikované v bodoch 1) – 3).

1) Bulharsko, Sofia

|  |  |
| --- | --- |
| Účel cesty | Člen delegácie prezidenta SR na konferencii „Politika na podporu inovácií...“ |
| Termín podujatia  | 10-11.12.1.2015 |
| Miesto konania  | Bulharsko, Sofia |
| Očakávané náklady spolu | 250,00 € |
| Účastník cesty | Dr. h. c., prof. h. c., prof. Dr. Ing. Oliver Moravčík |
| Zdroj financovania: | 1006 dotácia |

2) Čína, Peking, Shanghai, Tianjin

|  |  |
| --- | --- |
| Účel cesty | Stretnutie riaditeľov Konfuciových inštitútov  |
| Termín podujatia  | 04.-13.12.2015 |
| Miesto konania  | Čína, Peking, Shanghai, Tianjin |
| Očakávané náklady spolu | 550,00 € |
| Účastník cesty | Ing. Petra Kotuliaková, PhD. |
| Zdroj financovania: | 1006 dotácia |

3) Nemecko, Ilmenau

|  |  |
| --- | --- |
| Účel cesty | Stretnutie partnerov projektu i-Museum, príprava projektu v rámci aktivity Marie Curie  |
| Termín podujatia  | 06.-10.12.2015 |
| Miesto konania  | Nemecko, Ilmenau |
| Očakávané náklady spolu | 948,00 € |
| Účastník cesty | doc. Ing. Marian Veselý, CSc.  |
| Zdroj financovania: | 1030 Centrum STU pre nanodiagnostiku |

**K BODU 13: Rôzne**

**K BODU 13/A: Rôzne/Distribúcia informácií hromadným e-mailom**

Materiál uviedol prorektor Peciar.

Dokument bol predložený v súvislosti s požiadavkou zástupcu študentov v AS STU na

umožnenie distribúcie informácií hromadným e-mailom.

**UZNESENIE: 24.13A/2015-V**

 Vedenie STU súhlasí s tým, aby bol zástupcovi študentov vytvorený prístup pre zverejňovanie informácií na nástenku AIS.

**INFORMÁCIE A OZNAMY:**

Prorektor Moravčík

* vyjadril spokojnosť nad skutočnosťou, že UVP sa podarilo preklasifikovať aj do vzdelávacej inštitúcie, v tejto súvislosti by radi začali prijímať doktorandov a postdoktorandov
	+ v nadväznosti na vyššie uvedené rektor požiadal prorektora Moravčíka o predloženie písomného návrhu na výber garantov a ďalšieho postupu

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Január** | 07.01.2016 | V STU | 09:00 |  |
|  | 13.01.2016 | KR STU | 09:00 |  |
|  | 20.01.2016 | V STU | 09:00 |  |
|  | 27.01.2016 | V STU | 09:00 |  |

Zapísala: 18.12.2015 Zápisnicu overil: 18.12.2015

Erika Jevčáková prof. Ing. Marián Peciar, PhD.